Diari Oficial de la Generalitat Valenciana


Sumari del DOGV 4463, del 20-03-2003 (2003/2973)

ORDE de 5 de març de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió d'ajudes en matèria de recuperació del medi ambient afectat per activitats mineres en l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4463

Data del DOGV
:   20-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2973


Data del document
:   05-03-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * explotació minera
    * protecció del paisatge
    * ajuda pública
    * protecció del medi ambient
    * suport econòmic
    * eliminació de residus

ORDE de 5 de març de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió d'ajudes en matèria de recuperació del medi ambient afectat per activitats mineres en l'exercici 2003. [2003/2973]
  
Amb data 22 de novembre de 2002, va ser publicada en el Diari Oficial de la Generalitat Valenciana l'Orde de 15 de novembre de la Conselleria d'Indústria, Comerç i Energia, per la qual es dicten normes per a la concessió d'ajudes en matèria de recuperació del medi ambient afectat per activitats mineres en l'exercici 2003.
  
Després de la publicació de la Llei de Pressupostos de la Generalitat Valenciana per a l'exercici de 2003 i d'acord amb el que s'establix en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Orde de 15 de novembre de 2002, de la Conselleria d'Indústria, Comerç i Energia,
  
ORDENE
  
Article 1
  
Per a l'exercici 2003 i de conformitat amb el que s'ha establit en la Llei 12/2002, de 27 de desembre, de Pressupostos de la Generalitat Valenciana per a l'esmentat exercici, les ajudes establides en l'Orde de 15 de novembre de 2002, de la Conselleria d'Indústria, Comerç i Energia (DOGV de 22/11/2002), per la qual es dicten normes per a la concessió d'ajudes en matèria de recuperació del medi ambient afectat per activitats mineres en l'exercici 2003, es finançaran a càrrec de la secció, el programa, la línia i els imports globals màxims que a continuació s'assenyalen.
  
Secció 11. Programa 722.10. Ordenació i Promoció Industrial i Energètica.
  
Capítol VII. Línia T 3073. Import global màxim: 309.520 euros.
  
Article 2
  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 5 de març de 2003
  
El conseller d'Indústria, Comerç i Energia
  
FERNANDO V. CASTELLÓ BORONAT